Marianne Borgen

Marianne Borgen (født 2. juni 1951 i Oslo) er ordfører i Oslo og mangeårig politiker for SV. Hun gikk av som ordfører 25. oktober 2023 og Anne Lindboe overtok samtidig.

Borgen er utdannet cand.sociol. med embetseksamen i sosiologi fra Universitetet i Oslo i 1979. Borgen har permisjon fra stilling i Redd Barna. Hun har tidligere vært blant annet avdelingssjef for Sosial- og familieavdelingen ved Fylkesmannen i Oslo og Akershus, konsulent i Kommunal- og arbeidsdepartementet og faglig leder ved Barneombudets kontor.

Borgen satt i Oslo bystyre fra 1979 til 1983, og deretter fra 1995. Borgen sitter i Kultur- og utdanningskomiteen, og har tidligere sittet i Finanskomiteen, Helse- og sosialkomiteen og ledet Samferdsels- og miljøkomiteen. Borgen var SVs ordførerkandidat ved kommunevalgene i 2007, 2011 og 2015.

Borgen er født og oppvokst i Groruddalen og bor i dag på Østensjø. Hun er søster til journalist Erling Borgen. Hun er gift med Lars B. Kristofersen, har tre barn.

Annet 
I hennes første periode som bystyrerepresentant, vakte det oppsikt da hun ammet sine barn i bystyresalen.

Utmerkelser 
Borgen ble i 2017 utnevnt til storridder av Den islandske falkeorden i forbindelse med statsbesøket til Islands president i Norge.

Referanser

Litteratur

Eksterne lenker 
 
 
 

Ordførere i Oslo
SV-politikere i Oslo
Den islandske falkeorden
Personer fra Oslo